- Hindi News
- National
- बिहार के मंत्री के कहने पर मोदी की फोटो के साथ अभद्रता, बिहार के दोनों सदन में हंगामा
बिहार के मंत्री के कहने पर मोदी की फोटो के साथ अभद्रता, बिहार के दोनों सदन में हंगामा
भास्कर न्यूज नेटवर्क | पटना
प्रधानमंत्रीनरेंद्र मोदी की तस्वीर पर जूता मारने के मामले ने बुधवार को बिहार विधानसभा और विधान परिषद की कार्यवाही दिनभर के लिए स्थगित रही। भोजनावकाश के बाद परिषद में उपसभापति हारुण रसीद के आसन ग्रहण करते ही भाजपा सहित विपक्षी सदस्य बेल में पहुंचकर उत्पाद मद्य निषेध मंत्री अब्दुल जलील मस्तान को बर्खास्त करने की मांग करने लगे।
हंगामा के बीच मंत्री माफी मांगने के लिए खड़े हुए। इस बीच भाजपा सदस्यों ने रिपोर्टर की टेबुल-कुर्सी पलट दी। प्रो. सूरज नंदन कुशवाहा और लाल बाबू प्रसाद ने ऑर्डर पेपर फाड़ कर सत्तापक्ष की ओर फेंक दिया। महज पांच मिनट में ही उप सभापति ने अगले दिन तक के लिए सदन की कार्यवाही स्थगित कर दी।
विपक्ष के नेता सुशील कुमार मोदी ने कहा- खेद प्रकट करने और माफी मांगने से काम नहीं चलेगा। मंत्री ने संवैधानिक मर्यादा का उल्लंघन किया है। मंत्री जिस तरह प्रधानमंत्री के चित्र को जूते से पिटवा रहे थे, यह घोर अपमानजनक है। मुख्यमंत्री मंत्रिपरिषद से उन्हें बर्खास्त करें। उधर विधानसभा में भी विपक्ष ने मंत्री की बर्खास्तगी की मांग को लेकर हंगामा किया। भाजपा सदस्यों ने वेल में रिपोर्टर्स टेबुल को पटका, कुर्सियां पलटीं और अध्यक्ष की तरफ इशारे कर जमकर नारे लगाए। मंत्री पर देशद्रोही, बांग्लादेशी का आरोप लगाया(
ये है मामला
पूर्णियाके अमौर में 22 फरवरी को कांग्रेस ने जन वेदना सम्मेलन का आयोजन किया था। पांच दिन बाद इस सभा का वीडियो वायरल हुआ जिसमें मद्य निषेध एवं उत्पाद मंत्री अब्दुल जलील मस्तान ने प्रधानमंत्री नरेंद्र मोदी को नक्सली डकैत कहा। मंत्री ने नोटबंदी का जिक्र भी किया। वीडियो में एक कार्यकर्ता प्रधानमंत्री की तस्वीर पर चप्पल मारता दिख रहा है। आरोप है कि मंत्री के उकसावे पर ऐसा किया गया।
tgl_Latn sot_Latn bho_Deva bho_Deva bho_Deva hin_Deva hin_Deva hin_Deva hin_Deva hin_Deva